**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

|  |  |  |
| --- | --- | --- |
|  |  **Nyhedsbrev****Nr. 15****32. Årgang** | **Faglig information****til medlemmerne fra****Kalundborg Lærerkreds*****12. december 2023*** |

***Kære medlem af Kalundborg Lærerkreds,***

***Det lykkedes os!***

Kalundborg har nu også i den kommende 4-årige periode en stemme i Danmarks Lærerforenings hovedstyrelse. Jeres tillidsrepræsentanters store arbejde og jeres engagement samt flotte stemmeprocent ved det netop overståede hovedstyrelsesvalg er den primære årsag til, at vi nu står med det bedst mulige udgangspunkt for at skabe bedre forudsætninger, så I kan lykkes med jeres arbejde ude på den lokale skole og arbejdsplads i Kalundborg. Jeg vil i den kommende hovedstyrelsesperiode, som jeg også gentog flere gange under valgkampen, have en særlig opmærksomhed på, at I som medlemmer af Danmarks Lærerforening i Kalundborg Lærerkreds skal opleve den samme positive forskel, som A20 har betydet i hovedparten af landets andre lærerkredse. Jeg glæder mig meget til et tæt samarbejde og til at se jer til jeres generalforsamling d. 21. marts, hvor jeres kredsstyrelse har inviteret mig til at deltage som gæst.

*TILLYKKE TIL KIM*

Mange hilsner og glædelig jul,

Kim Kirkegaard Zachariassen

**Kære medlem**

Vi er nået til sidste Nyhedsbrev i 2023. Der er meget sygdom rundt om på skolerne – både blandt elever og lærere. Jeg håber, du når godt frem til en tiltrængt, hyggelig og afslappende ferie. Som altid kan du se herunder, hvordan det er med feriedage, – og hvad du gør, hvis du bliver syg i ferien. (Vi skriver det samme til alle ferier, – fordi vi tænker, at man kun læser det, når man har brug for det.)

Siden sidst har vi været til møde om den kommunale redegørelse, som er første skridt i A-20 årshjulet. Når det kommunale budget er vedtaget – som det blev i oktober, – så har vi først et møde med alle skoleledere og TR’er, hvor vi udveksler og opsamler viden fra det forgangne år. Derefter mødes kredsen med direktøren og formanden for skolelederforeningen og drøfter direktørens forslag til kommunal redegørelse. [(Den kan du læse her.)](https://www.kreds53.org/media/16712244/kommunal-redegoerelse-for-skoleaaret-2024-og-25.pdf) Der er ingen formkrav til redegørelsen, - og den vi har, er nok landets korteste. Timetallet er ikke udtryk for et ønske, men en konstatering af, hvad tallet faktisk er på skolerne – det er det skolelederne har valgt og nok så meget – har råd til. Til gengæld er vi helt enige med direktøren og skolelederforeningen om, at det er en stor fordel for alle, at der er stabilitet og kontinuitet i de indsatsområder, der fremgår af redegørelsen. Bevægelse og praksisfaglighed har stået på programmet de sidste 5 år, – og det er mit indtryk, at alle er tilfredse med, at der ikke dukker nye, smarte koncepter op hvert år, - men at der er anerkendelse af, at det tager lang tid at udvikle et område. Man bliver ikke en skole med fokus på bevægelse ved bare at sige det – og skrive det på et stykke papir. Det sker gennem praksis og ved, at I på skolerne prøver jer frem - tilpasser til jeres fysiske rammer og lærernes kompetencer, erfaringer og interesser. Efter nytår begynder det vigtige arbejde med skoleplanen ude på skolerne, - hvor den kommunale redegørelse skal have den lokale fortolkning og udmøntning. Hold øje og vær med i drøftelserne, når din TR og leder inviterer.

I sidste uge så du måske, at flere af medlemmerne fra Børn- og Familieudvalget var glade og delte julegave ud på de sociale medier. Udvalget var blevet enige om, hvordan de 4,6 mio. kr. som blev afsat til folkeskolerne under budgetforhandlingerne, skulle fordeles. En dråbe malurt herfra kunne være, at jeg havde håbet – og forventet, - at det lokale Sammen om Skolen, ville få lov til at drøfte forslagene, inden den endelige vedtagelse. Men det lykkedes ikke



**LÆRERNES**

**A-KASSE**

**TLF:**

**70 10 00 18**

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

[**www.dlf.org**](http://www.dlf.org)

 – vi mødes først i denne uge. Når det er sagt, så tænker jeg, at udvalget har fordelt pengene godt. Rigtig mange områder trænger til løft. Jeg synes, det er godt med tidlig indsats – selv

om midlerne ikke går direkte til skoler. Vigtigt med et løft af PPR, som har aaaalt for travlt. Det jeg er mest glad for er, at udvalget valgte at øge beløbet til 2-lærerordningen i forhold til, hvad der var foreslået i materialet. I min bog er det vejen frem. [Du kan se hele beslutningen og sagsfremstillingen her.](https://dagsordener.kalundborg.dk/vis?Referat-Boern--og-Familieudvalget-d.06-12-2023-kl.16.00&id=7f6572d0-e4e4-47ff-b240-3249a4e6ef61)

Til slut vil jeg ønske rigtig glædelig jul og et fred- og lykkebringende nyt år, - med stor tak for samarbejde og samvær i 2023.

*Lone Varming,*

*Kredsformand*

**Sygdom og optjening af feriepenge i forbindelse med juleferien**

Det er vigtigt at være opmærksom på, at der for alle lærere i Kalundborg Kommune er placeret 2 feriedage i juleferien nemlig d. 27. og 28. december, så hvis man bliver syg en af de dage, skal man huske at sygemelde sig til sin leder.

Hvis man er ansat 1. december eller senere og ikke har feriepenge fra en tidligere ansættelse, har man ikke optjent ferie til disse 2 dage, og skal derfor sørge for at få aftalt med sin leder, om man kan holde ferie på forskud, eller f.eks. skal anvende tilgodehavende seniordage eller omsorgsdage.

*Søren Rytter Johansen, sagsbehandler*

